**Procedura de obținere a certificatului de întreprindere socială**

Persoanele juridice de drept privat trebuie să depună sau să transmită prin postă, cu confirmare de primire, la agenția județeană pentru ocuparea forței de muncă, în a cărei rază teritorială își au sediul, următoarele documente:

1. **Cerere pentru acordarea atestatului,** completată conform modelului prevăzut în anexa nr. 2 la normele metodologice de aplicare a prevederilor Legii nr. 219/2015 privind economia socială sau, după caz, în anexa nr. 6, în situația în care se solicită concomitent și acordarea mărcii sociale;
2. **Cartea de identitate a reprezentantului legal**/persoanei împuternicite, în copie certificată pentru conformitate cu originalul de către reprezentantul legal/ persoana împuternicită;
3. **Actele de înființare și funcționare**, în copie, certificate pentru conformitate cu originalul de către reprezentantul legal sau de către persoana împuternicită în acest scop, care să conțină o serie de prevederi din care să reiasă faptul că întreprinderea are scop social și respectă cumulativ definiția, principiile și criteriile economiei sociale, iar activitatea desfășurată servește scopului social ales.
* actul de înființare sau actul constitutiv,
* certificatul de înregistrare ,
* certificatul constatator eliberat de Oficiul Național al Registrului Comerţului

**4. Declarația privind prelucrarea datelor cu caracter personal.**

Termenul de soluționare a cererii este de 30 de zile calendaristice de la data înregistrării documentației complete! Termenul poate fi prelungit o singură dată, motivat, pentru 15 zile calendaristice! Când cererea şi documentația primită sunt incomplete, solicitantul are la dispoziție încă 30 de zile calendaristice pentru a le completa!

**Atestatul este valabil 5 ani și se poate prelungi succesiv pentru încă 5 ani!**